
AVIZ

asupra proiectului de Lege privind instituirea Zilei Limbii Elene
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru cultură, arte, mijloace de informare în masă a fost sesizată spre dezbatere şi avizare, cu proiectul de Lege privind instituirea Zilei Limbii Elene, transmis cu adresa nr. PLx 355 din 4 iunie 2018 şi înregistrat cu nr. 4c-10/139 din 6 iunie 2018.
Conform dispoziţiilor art.75 alineatele (1) şi (3) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat iniţiativa legislativă în şedinţa din 29 mai 2018 
Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 12 iunie 2018.
Membrii Comisiei au examinat textul iniţiativei legislative precum şi Avizul favorabil cu observaţii şi propuneri al Consiliului Legislativ, transmis cu nr.296 din 3 aprilie 2018.
Proiectul de lege are ca obiect de reglementare instituirea zilei de 9 februarie ca zi a limbii elene.
În raport de obiectul şi conţinutul reglementării, proiectul de lege face parte din categoria legilor ordinare.
În urma dezbaterilor şi a opiniilor exprimate, membrii Comisiei pentru cultură, arte, mijloace de informare în masă au hotărât, cu majoritatea voturilor parlamentarilor prezenţi (2 abţineri), avizarea favorabilă a iniţiativei legislative.
PREŞEDINTE,

Gigel – Sorinel ŞTIRBU

